ESET PROTECT On-Prem

Offline | Prejsť do režimu online

ESET PROTECT On-Prem – Obsah

# Vytvorenie politiky pre ESET Management Agenta na pripojenie k novému ESET PROTECT Serveru

Skopírovať odkaz na aktuálny článok Odoslať e‑mailom

Táto politika umožňuje upraviť správanie ESET Management Agenta zmenou nastavení. Je to užitočné hlavne pri migrácii klientskych počítačov na nový ESET PROTECT Server.

Vytvorte novú politiku, pomocou ktorej bude nastavená nová IP adresa ESET PROTECT Servera, a priraďte ju ku všetkým klientskym počítačom. Kliknite na Politiky > Pridať.

## Základné

Do poľa Názov zadajte názov vašej politiky. Pole Popis je voliteľné.

## Nastavenia

Z roletového menu vyberte možnosť ESET Management Agent, rozbaľte sekciu Pripojenie a kliknite na možnosť Upraviť zoznam serverov vedľa položky Pripájať sa k týmto serverom.

Otvorí sa okno so zoznamom adries ESET PROTECT Serverov, na ktoré sa ESET Management Agent môže pripojiť. Kliknite na možnosť Pridať a zadajte IP adresu nového ESET PROTECT Servera do poľa Hostiteľ. Ak používate iný ako štandardný port 2222 ESET PROTECT Servera, zadajte svoje číslo portu.

Pomocou tlačidiel so šípkami môžete zmeniť prioritu ESET PROTECT Serverov v zozname. Kliknutím na dvojitú šípku sa uistite, že váš nový ESET PROTECT Server je navrchu zoznamu, a potom kliknite na tlačidlo Uložiť.

## Priradenie

Zvoľte klienty (individuálne zariadenia alebo celé skupiny), ku ktorým bude priradená daná politika.

Kliknite na Priradiť pre zobrazenie všetkých statických a dynamických skupín vrátane zariadení, ktoré do týchto skupín patria. Vyberte požadované počítače alebo skupiny a kliknite na OK.

|  | Skôr ako politiku priradíte k viacerým cieľom, odporúčame vám otestovať ju priradením k jednému počítaču.

|  | Ak chcete priradiť všetky počítače v skupine, namiesto jednotlivých počítačov priraďte celú skupinu, aby ste predišli spomaleniu Web Console. Vo Web Console sa zobrazí upozornenie, ak vyberiete vysoký počet počítačov.

## Súhrn

Skontrolujte nastavenia danej politiky a kliknite na Dokončiť. Politika sa aplikuje na ciele po ich ďalšom pripojení k ESET PROTECT Serveru (v závislosti od intervalu pripojenia agenta).

|  | Ak chcete politiku uplatniť okamžite, môžete použiť akciu Odoslať pokyn na prebudenie na cieľových zariadeniach v sekcii Počítače.

˄˅