ESET PROTECT On-Prem

Offline | Prejsť do režimu online

ESET PROTECT On-Prem – Obsah

# Podrobnosti úlohy

Skopírovať odkaz na aktuálny článok Odoslať e‑mailom

Kliknutím na úlohu a následne na Zobraziť podrobnosti zobrazíte podrobné informácie o úlohe na nasledujúcich kartách:

## Súhrn

Táto karta obsahuje prehľad nastavení úlohy.

## Vykonania

Karta Vykonania zobrazuje zoznam počítačov s výsledkom vykonania klientskych úloh. Karta Vykonania nie je dostupná pre serverové úlohy.

Ak je počet vykonaní príliš veľký, môžete použiť filter pre jednoduchšie vyhľadávanie.

Kliknutím na Pridať filter môžete filtrovať zvolené vykonania podľa stavu:

•Plánované – áno (klientska úloha je naplánovaná na spustenie), nie (klientska úloha bola vykonaná).

•Posledný stav – Žiadny stav, Spustené, Dokončené, Neúspešné.

Filter môžete zmeniť alebo vypnúť a zobraziť tak všetky počítače bez ohľadu na ich stav.

Po kliknutí na konkrétny riadok v stĺpci Názov počítača alebo Popis počítača sa zobrazia ďalšie akcie:

• História – vybraním tejto možnosti si zobrazíte podrobnosti o vykonaní klientskej úlohy vrátane času Výskytu, Aplikácie, Stavu priebehu, Popisu priebehu a Správy sledovania (ak je daná možnosť dostupná). Pomocou správy sledovania môžete preskúmať príčinu zlyhania klientskej úlohy.

|  | •Ak v tabuľke História nevidíte žiadne položky, nastavte filter Výskyt na dlhšie trvanie. •Pri inštalácii starších aplikácií spoločnosti ESET sa v správe sledovania zobrazí informácia: Úloha bola doručená spravovanej aplikácii.

• Podrobnosti – kliknutím si zobrazíte podrobnosti o vybranom počítači.

## Spúšťače

Karta Spúšťače je dostupná len pre klientske úlohy a zobrazuje zoznam spúšťačov pre zvolenú klientsku úlohu. Pre správu spúšťača kliknite na daný spúšťač a vyberte jednu z nasledujúcich možností:

Upraviť | Úprava vybraného spúšťača.
Znova spustiť čo najskôr | Spustenie klientskej úlohy znova (čo najskôr) pomocou už existujúceho spúšťača bez potreby akýchkoľvek úprav.
Vymazať | Úplné odstránenie zvoleného spúšťača. Na vymazanie viacerých spúšťačov použite začiarkavacie polia uvedené naboku a kliknite na tlačidlo Vymazať.
Duplikovať | Duplikovanie umožňuje vytvorenie nového spúšťača na základe označenej správy, pričom je nevyhnutné zadať pre duplikát nový (odlišný) názov.

|  | Klientske úlohy vytvorené pomocou kontextového menu (so spúšťačom nastaveným na najskoršie možné spustenie) sa vymažú 7 dní po uplynutí platnosti spúšťača.

˄˅