ESET PROTECT On-Prem

Offline | Prejsť do režimu online

ESET PROTECT On-Prem – Obsah

# Inštalátory

Skopírovať odkaz na aktuálny článok Odoslať e‑mailom

Táto sekcia vám ukáže, ako vytvárať inštalačné balíky pre nasadenie ESET Management Agenta na klientske počítače. Inštalačné balíky sú uložené v ESET PROTECT Web Console a je možné ich v prípade potreby upraviť a opätovne stiahnuť.

Kliknite na Inštalátory > Pridať a vyberte operačný systém.

## Windows

•Stiahnuť inštalátor alebo použiť ESET Remote Deployment Tool – inštalátor agenta a bezpečnostnej aplikácie ESET ponúka pokročilé možnosti konfigurácie vrátane možnosti nastaviť politiky pre ESET Management Agenta a bezpečnostné aplikácie ESET, názov hostiteľa ESET PROTECT Servera a portu, ako aj možnosť zvoliť nadradenú skupinu. Inštalátor môžete nasadiť lokálne alebo vzdialene (pomocou nástroja ESET Remote Deployment Tool).

•Najskôr nasadiť agenta (inštalačný skript) –Tento typ nasadenia agenta je užitočný v prípade, že vám nevyhovuje vzdialené ani lokálne nasadenie. Inštalačný skript agenta môžete distribuovať prostredníctvom e‑mailu a nasadenie ponechať na používateľovi. Inštalačný skript agenta môžete tiež spustiť z vymeniteľného média (napr. z USB kľúča).

•Použiť na nasadenie GPO alebo SCCM –Túto metódu odporúčame používať pri hromadnom nasadení ESET Management Agenta na klientske počítače.

## macOS

•Stiahnuť alebo odoslať inštalátor – inštalátor agenta a bezpečnostnej aplikácie ESET ponúka pokročilé možnosti konfigurácie vrátane možnosti nastavenia politík pre ESET Management Agenta a bezpečnostné aplikácie ESET, ako aj možnosť zvoliť nadradenú skupinu.

## Linux

•Najskôr nasadiť agenta (inštalačný skript) –Tento typ nasadenia agenta je užitočný v prípade, že vám nevyhovuje vzdialené ani lokálne nasadenie. Inštalačný skript agenta môžete distribuovať prostredníctvom e‑mailu a nasadenie ponechať na používateľovi. Inštalačný skript agenta môžete tiež spustiť z vymeniteľného média (napr. z USB kľúča).

## Inštalátory a povolenia

Používateľ môže vytvárať alebo upravovať inštalátory zahrnuté v skupinách, v rámci ktorých má pridelené povolenie na zápis pre Skupiny a počítače a Uložené inštalátory.

Na stiahnutie už vytvorených inštalátorov potrebuje používateľ povolenie na použitie pre Skupiny a počítače a Uložené inštalátory.

|  | •Používateľ potrebuje mať pridelené povolenie na použitie politík (kategória povolení Politiky), ktoré bude vyberať pri vytváraní all-in-one inštalátora, GPO inštalátora alebo SCCM skriptu v časti Pokročilé > Počiatočná konfigurácia inštalátora > Typ konfigurácie. •Používateľ potrebuje mať pridelené povolenie na použitie predplatných (kategória povolení Predplatné), pokiaľ je pre statickú skupinu špecifikované predplatné. •Výber nadradenej skupiny počas vytvárania inštalátora nemá vplyv na umiestnenie inštalátora. Po vytvorení je inštalátor umiestnený do prístupovej skupiny aktuálneho používateľa. Prístupová skupina nastavuje statickú skupinu objektu a prístup k objektu na základe prístupových práv používateľa. •Pri vytváraní inštalátorov agenta bude používateľ pracovať taktiež aj s certifikátmi. Používateľovi preto prideľte povolenie na použitie Certifikátov s prístupom k statickej skupine, kde sa nachádzajú certifikáty. Používateľ bude môcť nasadzovať ESET Management Agenta len v prípade, že mu bolo pridelené povolenie na použitie certifikačnej autority, ktorou je podpísaný samotný certifikát servera. Informácie o tom, ako udeliť prístupové práva k certifikátom bez možnosti prístupu k certifikačným autoritám, nájdete v tomto príklade.

Domáca skupina sa deteguje automaticky na základe priradených súborov povolení aktuálne prihláseného používateľa.

|  | Príklad: Aktuálne prihlásený používateľ má povolenie na zápis ku klientskej úlohe Inštalácia softvéru a jeho domáca skupina je „Oddelenie 1“. Pri vytváraní novej klientskej úlohy na Inštaláciu softvéru sa skupina „Oddelenie 1“ automaticky vyberie ako domáca skupina pre práve vytváranú úlohu.

Ak vám predvolená domáca skupina nevyhovuje, môžete ju manuálne zmeniť.

## Ako používateľovi povoliť vytváranie inštalátorov

|  | Správca (Administrator) chce používateľovi s názvom John povoliť vytvárať a upravovať inštalátory v skupine Johnova skupina. Správca musí vykonať nasledujúce kroky: 1.Vytvorí novú statickú skupinu s názvom Johnova skupina. 2.Vytvorí nový súbor povolení. a. Nový súbor povolení pomenuje Povolenia pre Johna – vytváranie inštalátorov. b. Pridá skupinu Johnova skupina do sekcie Statické skupiny. c. V sekcii Oprávnenia k funkciám vyberie: •Zápis pre kategóriu Uložené inštalátory, •Použitie pre kategóriu Certifikáty, •Zápis pre kategóriu Skupiny a Počítače. d.Súbor povolení uloží kliknutím na Dokončiť. 3.Vytvorí nový súbor povolení. a. Nový súbor povolení pomenuje Povolenia pre Johna – certifikáty. b. Pridá skupinu Všetko do sekcie Statické skupiny. c. V sekcii Oprávnenia k funkciám vyberie Použitie pre kategóriu Certifikáty. d.Súbor povolení uloží kliknutím na Dokončiť. Tieto povolenia sú minimálnou požiadavkou na úplné používanie inštalátora (vytváranie a úpravy). 4.Vytvorí nového používateľa. a. Nového používateľa pomenuje John. b. V sekcii Základné vyberie Johnovu skupinu ako domácu skupinu. c. Nastaví heslo používateľa John. d. V sekcii Súbory povolení vyberie Povolenia pre Johna – certifikáty a Povolenia pre Johna – vytváranie inštalátorov. e.Používateľa uloží kliknutím na Dokončiť.

## Ako stiahnuť inštalátory z ponuky inštalátorov

1. Kliknite na Inštalátory.

2. Označte začiarkavacie políčko vedľa inštalátora, ktorý chcete stiahnuť.

3. Kliknite na Stiahnuť a vyberte správny inštalačný balík (podľa bitovej verzie alebo operačného systému).

|  | Ak je v inštalátore k dispozícii novšia verzia aplikácie ESET (bezpečnostná aplikácia ESET, ESET Inspect Connector alebo ESET Full Disk Encryption), zobrazí sa okno: 1.Označte možnosť Súhlasím s aktuálnymi podmienkami používania a ďalšími právnymi dokumentmi (licenčná dohoda s koncovým používateľom) vzťahujúcimi sa na nainštalovanú ochranu ESET a beriem na vedomie zásady ochrany osobných údajov. Pozrite si právne dokumenty pre predplatné, služby a aplikácie ESET. 2.Kliknutím na Aktualizovať a stiahnuť aktualizujte inštalátor a stiahnite si ho, prípadne môžete kliknúť na Stiahnuť a inštalátor si stiahnuť bez jeho aktualizácie.

4.Inštalačný balík nájdete v priečinku, do ktorého váš webový prehliadač ukladá stiahnuté súbory.

## Ako upravovať inštalátory v ponuke inštalátorov

1. Kliknite na Inštalátory.

2. Označte začiarkavacie políčko vedľa inštalátora, ktorý chcete upraviť.

3.Po kliknutí na Akcie > Upraviť budete môcť robiť v inštalačnom balíku úpravy.

## Prispôsobenie filtrov a rozloženia

Môžete si prispôsobiť aktuálne zobrazenie obrazovky Web Console:

•Správa bočného panela a hlavnej tabuľky.

•Pridanie filtra a uložené predvoľby filtrov. Na filtrovanie zobrazených položiek môžete použiť značky.

˄˅