ESET PROTECT On-Prem

Offline | Prejsť do režimu online

ESET PROTECT On-Prem – Obsah

# Pridanie počítačov prostredníctvom nástroja RD Sensor

Skopírovať odkaz na aktuálny článok Odoslať e‑mailom

|  | ESET Rogue Detection (RD) Sensor už nebude podporovaný (v budúcnosti nebude aktualizovaný). Niektoré jeho funkcie nemusia fungovať správne. Konfiguráciu tohto nástroja už nemožno spravovať prostredníctvom politiky.

Ak nepoužívate synchronizáciu s AD, najjednoduchší spôsob, ako nájsť nespravovaný počítač vo vašej sieti, je použitie nástroja RD Sensor. ESET Rogue Detection Sensor môžete nainštalovať na operačný systém Windows alebo Linux. RS Sensor monitoruje sieť, v ktorej je nasadený, pričom ak dôjde k pripojeniu nového zariadenia do siete bez agenta, RD Sensor nahlási túto informáciu do ESET PROTECT On-Prem.

V časti Reporty prejdite do sekcie Počítače a kliknite na report s označením Neautorizované počítače.

Report Neautorizované počítače teraz zobrazuje počítače nájdené nástrojom RD Sensor. Počítače môžete pridať kliknutím na počítač, ktorý chcete pridať, a následným kliknutím na Pridať, prípadne môžete kliknúť na Pridať všetky zobrazené položky.

Ak pridávate jeden počítač, môžete použiť preddefinovaný názov alebo zadať vlastný (ide len o zobrazovaný názov, ktorý bude použitý iba v ESET PROTECT Web Console, nie ako názov hostiteľa).

•Môžete tiež pridať popis. Ak sa už tento počítač nachádza v ESET PROTECT On-Prem adresári, budete na to upozornený a môžete sa rozhodnúť, ako pokračovať. Sú dostupné tieto možnosti: Nasadiť agenta, Vynechať, Opakovať, Presunúť, Duplikovať alebo Zrušiť.

•Po pridaní počítača sa zobrazí okno s možnosťou Nasadiť agenta.

Po kliknutí na možnosť Pridať všetky zobrazené položky sa zobrazí zoznam počítačov, ktoré budú pridané:

1. Kliknite na vedľa názvu konkrétneho počítača, ak ho nechcete pridať do štruktúry ESET PROTECT On-Prem. Po odstránení neželaných počítačov zo zoznamu kliknite na Pridať.

2. Označte akciu, ktorá bude vykonaná pri nájdení duplikátov (pri veľkom počte počítačov môže nastať oneskorenie): Vynechať, Opakovať, Presunúť, Duplikovať alebo Zrušiť.

3.Zobrazí sa okno so správou Všetky zariadenia sa úspešne pridali.

•Kliknite na Nasadiť agenta – v sekcii Vytvoriť inštalátor vyberte operačný systém a typ nasadenia agenta.

•Kliknutím na tlačidlo OK nasadíte agenta neskôr. Pridané počítače sa zobrazia v sekcii Počítače. Kliknite na príslušný počítač > Moduly platformy na nasadenie agenta:

o Nasadiť agenta pomocou inštalátora – v sekcii Vytvoriť inštalátor vyberte operačný systém a typ nasadenia agenta.

o Nasadiť agenta pomocou serverovej úlohy – na nasadenie agenta použite serverovú úlohu Nasadenie agenta.

Výsledky vyhľadávania nástroja RD Sensor sú zapísané do protokolu detectedMachines.log. Tento protokol obsahuje zoznam počítačov nájdených vo vašej sieti. Protokol detectedMachines.log sa nachádza v nasledujúcich umiestneniach:

•Windows
C:\ProgramData\ESET\Rogue Detection Sensor\Logs\detectedMachines.log

•Linux
/var/log/eset/RogueDetectionSensor/detectedMachines.log

˄˅