ESET PROTECT On-Prem

Offline | Prejsť do režimu online

ESET PROTECT On-Prem – Obsah

# Nasadenie agenta na Linux

Skopírovať odkaz na aktuálny článok Odoslať e‑mailom

## Požiadavky

•Počítač musí byť dostupný zo siete.

•Odporúčame používať najnovšiu verziu programu OpenSSL 1.1.1. ESET Management Agent takisto podporuje OpenSSL 3.x. Musíte mať nainštalované OpenSSL pre Linux minimálne vo verzii openssl-1.0.1e-30. Súčasne môže byť na jednom systéme nainštalovaných viacero verzií OpenSSL. Na vašom systéme musí byť nainštalovaná aspoň jedna podporovaná verzia.

o Na zobrazenie aktuálnej predvolenej verzie použite príkaz openssl version.

o Môžete zobraziť zoznam všetkých verzií OpenSSL nainštalovaných na vašom systéme. Na zobrazenie koncoviek názvov súborov môžete použiť príkaz sudo find / -iname *libcrypto.so*

oKompatibilitu svojho klientskeho zariadenia so systémom Linux môžete skontrolovať pomocou nasledujúceho príkazu: openssl s_client -connect google.com:443 -tls1_2

|  | Podpora OpenSSL 3.x •ESET Management Agent podporuje OpenSSL 3.x. •ESET PROTECT Server natívne nepodporuje OpenSSL 3.x, ale pre ESET PROTECT On-Prem môžete zapnúť podporu OpenSSL 3.x.

•Nainštalujte balík lshw na klientsky počítač/server so systémom Linux, aby ESET Management Agent správne reportoval informácie súvisiace s inventárom hardvéru.

Distribúcia systému Linux | Terminálový príkaz
--- | ---
Debian, Ubuntu | sudo apt-get install -y lshw
Red Hat | sudo yum install -y lshw
OpenSUSE | sudo zypper install lshw

•Pre Linux CentOS odporúčame inštaláciu balíka policycoreutils-devel. Pre inštaláciu balíka spustite nasledujúci príkaz:

yum install policycoreutils-devel

## Inštalácia

Inštaláciu ESET Management Agenta na operačnom systéme Linux vykonajte prostredníctvom Terminálu.

|  | Komunikačný protokol medzi Agentom a ESET PROTECT Serverom nepodporuje autentifikáciu. Žiadne proxy riešenie sprostredkujúce komunikáciu medzi Agentom a ESET PROTECT Serverom, ktoré si vyžaduje autentifikáciu, nebude funkčné.

Pri inštalácii Agenta na pracovnej stanici so systémom Linux postupujte podľa krokov uvedených nižšie.

1.Stiahnite si inštalačný skript agenta do klientskeho počítača.

2.Extrahujte súbor .sh z archívu .gz použitím príkazu: tar -xvzf PROTECTAgentInstaller.tar.gz

3.Inštalačný súbor ESET Management Agenta vo formáte .sh nastavte ako spustiteľný súbor použitím príkazu: chmod +x PROTECTAgentInstaller.sh

4.Spustite súbor .sh priamo alebo použitím príkazu v Termináli: sudo ./PROTECTAgentInstaller.sh

5.Po zobrazení výzvy zadajte heslo lokálneho správcu a stlačte Enter.

6.Po dokončení inštalácie Agenta spustite v okne Terminálu nasledujúci príkaz, ktorým overíte, či je Agent spustený: sudo systemctl status eraagent

7.Počítač s nainštalovaným Agentom sa zobrazí v ESET PROTECT Web Console a môžete ho začať vzdialene spravovať prostredníctvom nástroja ESET PROTECT On-Prem.

|  | Ak sa počítač s nainštalovaným Agentom nezobrazí v ESET PROTECT On-Prem, spustite riešenie problémov.

|  | ESET PROTECT On-Prem podporuje automatickú aktualizáciu ESET Management Agentov na spravovaných počítačoch.

˄˅