ESET PROTECT On-Prem

Offline | Prejsť do režimu online

ESET PROTECT On-Prem – Obsah

# ESET PROTECT Web Console

Skopírovať odkaz na aktuálny článok Odoslať e‑mailom

ESET PROTECT Web Console je hlavné používateľské rozhranie určené na komunikáciu s ESET PROTECT Serverom. Je to v podstate ovládací panel a tiež centrálne miesto, z ktorého môžete spravovať všetky svoje bezpečnostné moduly ESET. Web Console je webové rozhranie, ku ktorému možno pristupovať prostredníctvom webového prehliadača (pozrite si časť Podporované webové prehliadače) z akéhokoľvek miesta a zariadenia s prístupom na internet. Keď sa prvýkrát prihlásite do Web Console, spustí sa prehliadka ESET PROTECT On-Prem.

Štandardné rozloženie ESET PROTECT Web Console:

•Prihlásený používateľ je zobrazený v pravom hornom rohu obrazovky, kde sa tiež nachádza odpočítavadlo času, po uplynutí ktorého dôjde k automatickému odhláseniu. Pre okamžité odhlásenie kliknite na tlačidlo Odhlásiť. Po vypršaní relácie (v prípade, že je používateľ neaktívny) sa musíte znova prihlásiť. Ak chcete zmeniť používateľské nastavenia, v hornom rohu rozhrania ESET PROTECT Web Console kliknite na svoje prihlasovacie meno.

•Hlavné menu je dostupné vždy naboku obrazovky okrem prípadu, keď používate sprievodcu. Kliknutím na ikonu Rozbaliť v dolnej časti rozbalíte hlavnú ponuku; zbaliť ju môžete kliknutím na Zbaliť.

•Štítky označujú závažnosť a počet problémov v konkrétnych sekciách hlavného menu. Správca môže skryť štítky pre všetkých používateľov.

•Ak potrebujete pomoc pri práci s konzolou ESET PROTECT On-Prem, v hornom paneli kliknite na Pomocník a následne vyberte možnosť Aktuálna téma – Pomocník. Zobrazí sa okno pomocníka pre aktuálne otvorenú stránku. Kliknutím na položky Pomocník > O programe zobrazíte verziu nástroja ESET PROTECT On-Prem a ďalšie podrobnosti.

•V hornej časti ESET PROTECT Web Console môžete použiť nástroj na vyhľadávanie. Do vyhľadávacieho poľa zadajte minimálne 3 a maximálne 30 znakov, pričom vyhľadávať sa bude v týchto kategóriách: Názov počítača, Popis počítača, IP adresa počítača, Názov statickej skupiny, Príčina detekcie, Používatelia počítača, Meno natívneho používateľa a Meno používateľa domény. Z každej kategórie sa zobrazia maximálne 3 výsledky. Kliknutím na výsledok hľadania si zobrazíte príslušné podrobnosti a kliknutím na možnosť Všetky výsledky prejdete do konkrétnej časti Web Console s použitým filtrom kategórie.

•Kliknite na tlačidlo Rýchle odkazy na zobrazenie ponuky:

Rýchle odkazy
Nastaviť počítače
•Pridať počítač
•Nasadiť agenta
•Pridať používateľa počítača
Spravovať počítače
•Vytvoriť klientsku úlohu
•Vytvoriť novú politiku
•Priradiť politiku
Skontrolovať stav
•Generovať report
•Serverové súčasti

•Navrchu obrazovky vedľa názvu ESET PROTECT On-Prem nájdete ikonu , ktorá slúži na rýchle prepínanie sa medzi konzolou ESET PROTECT On-Prem a ďalšími modulmi: ESET Inspect On-Prem, ESET Business Account, ESET MSP Administrator a ESET PROTECT Hub (príslušné moduly sú viditeľné v závislosti od vášho predplatného a prístupových práv).

•Ikona ozubeného kolesa vždy indikuje dostupnosť kontextového menu.

•Kliknite na možnosť Obnoviť, ak chcete obnoviť/znova načítať zobrazené informácie.

•Tlačidlá nachádzajúce sa v dolnej časti sú individuálne pre každú sekciu a funkciu a sú popísané v príslušných kapitolách.

•ESET PROTECT Web Console informuje správcu o aktualizovanej právnej dokumentácii.

•Kliknutím na logo ESET PROTECT On-Prem otvoríte sekciu Riadiaci panel.

Prehľad stavu vám ukáže, ako čo najlepšie využiť nástroj ESET PROTECT On-Prem. Položky na obrazovke vás prevedú jednotlivými krokmi odporúčaných nastavení.

Zobrazenie stromovej štruktúry má špecifické ovládanie. Stromová štruktúra sa nachádza naboku, dostupné akcie nájdete v dolnej časti. Kliknutím na položku v stromovej štruktúre sa zobrazia nastavenia pre príslušnú položku.

Tabuľky vám umožňujú spravovať jednotky pomocou riadkov individuálne alebo v skupinách (ak je označených viac riadkov). Kliknutím na riadok sa zobrazia nastavenia dostupné pre jednotky v danom riadku. Údaje v tabuľkách môžete filtrovať a zoraďovať.

Objekty môžete v konzole ESET PROTECT On-Prem upravovať pomocou sprievodcov. Používanie sprievodcu je vždy rovnaké:

•Jednotlivé kroky sú orientované vertikálne, čiže zhora nadol.

•K jednotlivým krokom sa môžete kedykoľvek vrátiť.

•Povinné nastavenia sú vždy označené červeným výkričníkom pri príslušnej sekcii.

•Nesprávne vyplnené údaje budú vyznačené, ak prejdete kurzorom myši na ďalšie pole. Kroky sprievodcu s nesprávne vyplnenými údajmi budú takisto vyznačené.

•Možnosť Dokončiť sa zobrazí až po správnom vyplnení všetkých údajov.

˄˅