ESET PROTECT On-Prem

Offline | Prejsť do režimu online

ESET PROTECT On-Prem – Obsah

# Nahratie súboru z karantény

Skopírovať odkaz na aktuálny článok Odoslať e‑mailom

Úloha Nahrať súbor z karantény je určená na správu súborov umiestnených v karanténe na klientskych počítačoch. Súbor nachádzajúci sa v karanténe môžete nahrať do konkrétneho umiestnenia priamo z karantény na účely podrobnejšej analýzy.

Vyberte si jednu z nasledujúcich možností vytvorenia novej klientskej úlohy:

•Kliknite na Úlohy > Pridať > Klientska úloha.

•Kliknite na Úlohy, vyberte požadovaný typ úlohy a kliknite na Pridať > Klientska úloha.

•Kliknite na cieľové zariadenie v sekcii Počítače a vyberte Úlohy > Nová úloha.

## Základné

V sekcii Základné vyplňte základné informácie o úlohe, ako napr. Názov a Popis (voliteľné). Kliknite na Vyberte značky pre priradenie značiek.
V roletovom menu Úloha vyberte požadovaný typ úlohy, ktorý chcete vytvoriť a nakonfigurovať. Ak ste pred vytvorením novej úlohy vybrali konkrétny typ úlohy, Úloha je prednastavená na základe vašej predchádzajúcej voľby. Úloha (pozrite si zoznam všetkých úloh) definuje nastavenia a správanie danej úlohy.

## Nastavenia

•Objekt v karanténe – vyberte konkrétny objekt z karantény.

•Heslo k objektu – zadajte heslo na šifrovanie súboru z bezpečnostných dôvodov. Heslo bude zobrazené v príslušnom reporte.

•Nahrať do – cesta k umiestneniu, do ktorého chcete súbor nahrať. Použite nasledujúcu syntax: smb://server/share

|  | Z karantény môžete súbor umiestnený do karantény nahrať aj do adresára ESET PROTECT Servera.

•Používateľské meno/heslo na nahranie súboru – ak prístup k umiestneniu vyžaduje autorizáciu (napr. sieťové zdieľanie atď.), zadajte príslušné prihlasovacie údaje. Ak sa používateľ nachádza v doméne, použite formát DOMAIN\username.

|  | Pri vytváraní podmienky spustenia v sekcii Spúšťač sa uistite, že ako cieľ úlohy ste vybrali cieľový počítač, na ktorom sa súbor v karanténe skutočne nachádza.

## Súhrn

Skontrolujte súhrn nastavení a kliknite na Dokončiť. Vytvorí sa klientska úloha a zobrazí sa malé okno:

•Kliknutím na Vytvoriť spúšťač (odporúčané) nastavíte ciele klientskych úloh (počítače alebo skupiny) a spúšťač.

•Ak kliknete na Zatvoriť, spúšťač môžete vytvoriť neskôr kliknutím na klientsku úlohu a výberom možnosti Spustiť na z roletového menu.

Indikátor priebehu, ikonu stavu a podrobnosti každej vytvorenej úlohy si môžete pozrieť v sekcii Úlohy.

Súbor z karantény sa nahrá do umiestnenia špecifikovaného v časti Nahrať do:

•Súbor je uložený do .zip archívu chráneného heslom. Heslo k .zip súboru je jeho názov (hash súboru v karanténe).

•Súbor umiestnený v karanténe nemá súborovú príponu. Pridaním pôvodnej prípony do názvu súboru môžete súbor obnoviť.

˄˅