ESET PROTECT On-Prem

Offline | Prejsť do režimu online

ESET PROTECT On-Prem – Obsah

# Protokol auditu

Skopírovať odkaz na aktuálny článok Odoslať e‑mailom

Keď používateľ vykoná akciu v rozhraní ESET PROTECT Web Console, daná akcia sa zaznamená do protokolu. Protokoly auditu sa vytvárajú v prípade, že dôjde k vytvoreniu alebo zmene objektu v ESET PROTECT Web Console (napr. počítač, politika, detekcia atď.).

Protokol auditu je nová sekcia dostupná v nástroji ESET PROTECT On-Prem. Protokol auditu obsahuje tie isté informácie ako report Protokol auditu, umožňuje však pohodlné filtrovanie zobrazených údajov. Môžete si tiež priamo prezerať filtrovaný protokol auditu pre rôzne objekty Web Console, a to kliknutím na konkrétny objekt Web Console a zvolením možnosti Protokol auditu.

Protokol auditu umožňuje správcovi kontrolovať aktivity vykonávané v rozhraní ESET PROTECT Web Console, čo je užitočné hlavne v prípade, že máte viacerých používateľov Web Console.

|  | Na prezeranie protokolu auditu musí mať používateľ Web Console súbor povolení s funkciou protokolu auditu.

|  | Povolenie na prístup k protokolu auditu umožňuje používateľovi zobraziť si zaznamenané akcie všetkých ostatných používateľov a domén, a to dokonca aj akcie týkajúce sa objektov, ku ktorým používateľ nemá dostatočné práva na čítanie.

Kliknutím na riadok v protokole auditu môžete vykonať nasledujúce akcie:

Zobraziť podrobnosti objektu | Zobrazia sa podrobnosti o kontrolovanom objekte.
Zobraziť zmeny konfigurácie |
|  | Zmeny v protokole auditu môžete zobraziť pre nasledujúce objekty (domény auditu) v rámci Web Console: •Politiky •Klientske úlohy •Šablóny dynamických skupín
Po kliknutí na protokol auditu a výbere možnosti Zobraziť zmeny konfigurácie si môžete pozrieť vizualizované porovnanie zmien kontrolovaných objektov: •Pridané nastavenia sú v politikách označené symbolom plus a v klientskych úlohách a šablónach dynamických skupín zelenou farbou. •Odstránené nastavenia sú v politikách označené symbolom mínus a v klientskych úlohách a šablónach dynamických skupín červenou farbou. •Zmenené nastavenia sú v politikách označené výkričníkom a v klientskych úlohách a šablónach dynamických skupín modrou farbou.
Zobraziť podrobnosti používateľa | Zobrazia sa informácie o používateľovi, ktorý vykonal akciu pre daný objekt.
Protokol auditu | Zobrazí sa protokol auditu pre vybraný objekt.
Protokol auditu pre vybraného používateľa | Zobrazí sa protokol auditu pre vybraného používateľa.
Časové okno pre vybraný objekt | Zobrazí sa protokol auditu pre vybraný objekt so zapnutým filtrovaním podľa času výskytu.

## Filtrovanie zobrazenia

Ak chcete použiť filter, kliknite na Pridať filter:

1. V niektorých filtroch môžete vybrať operátor kliknutím na ikonu operátora vedľa názvu filtra (dostupné operátory závisia od typu filtra):

rovná sa

nerovná sa

viac ako

viac alebo rovné

menej ako

menej alebo rovné

obsahuje

začína sa na

končí sa na

je jedným z

nemá žiadnu hodnotu

má hodnotu

2. Vyberte jednu alebo viac položiek zo zoznamu. Zadajte hľadaný reťazec alebo vyberte položky z roletového menu v poliach filtra.

3.Stlačte Enter. Aktívne filtre sú zvýraznené modrou farbou.

Údaje zobrazené v tabuľke môžete filtrovať podľa rôznych kritérií:

•<= Výskyt – zadajte dátum a čas, pred ktorým bola akcia vykonaná.

•>= Výskyt – zadajte dátum a čas, po ktorom bola akcia vykonaná.

•Akcia – vyberte vykonanú akciu.

•Doména auditu – vyberte zmenený objekt Web Console.

•Používateľ auditu – vyberte používateľa Web Console, ktorý vykonal akciu.

•Výsledok – vyberte výsledok akcie.

˄˅