ESET PROTECT On-Prem

Offline | Prejsť do režimu online

ESET PROTECT On-Prem – Obsah

# Obnovenie Rogue Detection Sensor databázy

Skopírovať odkaz na aktuálny článok Odoslať e‑mailom

Úloha Obnovenie Rogue Detection Sensor databázy je určená na zmazanie vyrovnávacej pamäte nástroja RD Sensor. Táto úloha vyčistí vyrovnávaciu pamäť a výsledky vyhľadávania budú opäť ukladané. Neodstráni však detegované počítače. Je vhodné ju použiť, ak sú detegované počítače stále len vo vyrovnávacej pamäti a neboli zatiaľ nahlásené na server.

|  | ESET Rogue Detection (RD) Sensor už nebude podporovaný (v budúcnosti nebude aktualizovaný). Niektoré jeho funkcie nemusia fungovať správne. Konfiguráciu tohto nástroja už nemožno spravovať prostredníctvom politiky.

Vyberte si jednu z nasledujúcich možností vytvorenia novej klientskej úlohy:

•Kliknite na Úlohy > Pridať > Klientska úloha.

•Kliknite na Úlohy, vyberte požadovaný typ úlohy a kliknite na Pridať > Klientska úloha.

•Kliknite na cieľové zariadenie v sekcii Počítače a vyberte Úlohy > Nová úloha.

## Základné

V sekcii Základné vyplňte základné informácie o úlohe, ako napr. Názov a Popis (voliteľné). Kliknite na Vyberte značky pre priradenie značiek.
V roletovom menu Úloha vyberte požadovaný typ úlohy, ktorý chcete vytvoriť a nakonfigurovať. Ak ste pred vytvorením novej úlohy vybrali konkrétny typ úlohy, Úloha je prednastavená na základe vašej predchádzajúcej voľby. Úloha (pozrite si zoznam všetkých úloh) definuje nastavenia a správanie danej úlohy.

|  | Pre túto úlohu nie sú dostupné žiadne nastavenia.

Pri vytváraní spúšťača pre túto úlohu vyberte ako cieľ počítač, na ktorom je nainštalovaný RD Sensor.

## Súhrn

Skontrolujte súhrn nastavení a kliknite na Dokončiť. Vytvorí sa klientska úloha a zobrazí sa malé okno:

•Kliknutím na Vytvoriť spúšťač (odporúčané) nastavíte ciele klientskych úloh (počítače alebo skupiny) a spúšťač.

•Ak kliknete na Zatvoriť, spúšťač môžete vytvoriť neskôr kliknutím na klientsku úlohu a výberom možnosti Spustiť na z roletového menu.

Indikátor priebehu, ikonu stavu a podrobnosti každej vytvorenej úlohy si môžete pozrieť v sekcii Úlohy.

˄˅