ESET PROTECT On-Prem

Offline | Prejsť do režimu online

ESET PROTECT On-Prem – Obsah

# Nové funkcie

Skopírovať odkaz na aktuálny článok Odoslať e‑mailom

## Prechod na licencovanie formou predplatného

V súvislosti s prechodom na moderný licenčný model založený na predplatnom prichádza ESET PROTECT On-Prem s novým sprievodcom, ktorý zákazníkom bez zriadeného účtu ESET pomôže s jeho vytvorením a pridaním aktivačného kľúča. V tomto vydaní sú tiež zahrnuté úpravy terminológie a zmeny v podmienkach používania. Viac informácií

Pozrite si tiež kapitolu Licencia vs. predplatné: vysvetlenie novej terminológie.

## Začnite používať účet ESET PROTECT Hub

Na zaistenie efektívnejšieho a bezpečnejšieho používania možno predplatné, ktoré bolo predtým pridané do ESET PROTECT On-Prem pomocou aktivačného kľúča, prepojiť s účtom ESET prostredníctvom jednej z našich platforiem na správu predplatných: ESET PROTECT Hub alebo ESET Business Account. Ak ste tak ešte neurobili, vytvorte si účet ESET PROTECT Hub alebo sa prihláste do svojho existujúceho účtu a začnite.

Odteraz sa všetky nové predplatné musia pridávať prostredníctvom platformy na správu predplatných. Existujúce predplatné sa budú naďalej zobrazovať v rámci ESET PROTECT On-Prem, ale na ich správu bude potrebné prepojiť ich s účtom.

### Prečo prepojiť predplatné?

Prepojením predplatného s účtom ESET získate množstvo skvelých výhod:

•Centralizovaná správa identít, predplatných a používateľov naprieč všetkými platformami ESET.

•Jasný prehľad o vašich predplatných vrátane ich stavu a využitia.

•Podrobné riadenie prístupu pre jednotlivé platformy ESET.

•Jednotné prihlásenie do všetkých prepojených platforiem.

Viac informácií o prepojení predplatného

### Skontrolujte, či sú vaše predplatné synchronizované

Postupujte podľa týchto krokov, aby ste zabezpečili synchronizáciu svojich predplatných v rámci ESET PROTECT On-Prem s platformou na správu predplatných:

1. Prejdite do sekcie Správa predplatných a skontrolujte, či niektorému predplatnému nechýba prepojený účet.

2. Ak nájdete predplatné bez prepojeného účtu, prihláste sa alebo si vytvorte účet vlastníka predplatného na príslušnej platforme na správu predplatných. Potom predplatné pridajte do platformy.

3.Po prepojení s účtom sa predplatné automaticky synchronizuje s ESET PROTECT On-Prem.

## REST API na správu zariadení a politík

Prinášame prvé rozhrania REST API určené na správu zariadení a politík. Tieto rozhrania zjednodušujú automatizáciu, urýchľujú integráciu s externými systémami a zvyšujú efektivitu administratívnych procesov. Viac informácií

## Nahrávanie súborov z karantény na pokročilú analýzu

Z koncových zariadení je odteraz možné bezpečne odosielať súbory v karanténe na ESET PROTECT Server, aby mohla prebehnúť hĺbková analýza hrozieb a pokročilé procesy vyšetrovania. Viac informácií

## Obmedzenie prístupu k úlohe Spustiť príkaz výhradne na používateľov s 2FA

V záujme vyššej bezpečnosti sme prístup k úlohe Spustiť príkaz obmedzili len na používateľov so zapnutým dvojúrovňovým overovaním (2FA), čím sa znižuje riziko neoprávnených vzdialených akcií. Viac informácií

## Aktualizácie bez reštartu na minimalizáciu výpadkov Windows Servera

Nová možnosť v rámci úlohy Inštalácia softvéru umožňuje aktualizovať serverové bezpečnostné aplikácie bez úplného reštartu systému. Toto vylepšenie zefektívňuje aktualizácie a zaisťuje ochranu s minimálnymi prerušeniami. Aktualizácie bez reštartu sú podporované pre ESET Server Security, ESET Mail Security for Microsoft Exchange Server a ESET Security for Microsoft SharePoint Server od verzie 12.1. Viac informácií

## Pridaná podpora pre RHEL 10 a Debian 13

Inštalácia ESET PROTECT Servera je teraz oficiálne podporovaná na systémoch Red Hat Enterprise Linux 10 a Debian 13, čo zaručuje kompatibilitu s najnovšími operačnými systémami využívanými vo veľkopodnikových prostrediach. Viac informácií

## Ďalšie vylepšenia a opravy chýb

O ďalších vylepšeniach sa dozviete v protokole zmien.

˄˅