ESET PROTECT On-Prem

Offline | Prejsť do režimu online

ESET PROTECT On-Prem – Obsah

# Riešenie otázok na klonovanie

Skopírovať odkaz na aktuálny článok Odoslať e‑mailom

Vždy, keď sa zariadenie pripojí k ESET PROTECT On-Prem, vytvorí sa záznam na základe dvoch odtlačkov:

•UUID ESET Management Agenta (univerzálny jedinečný identifikátor) – zmení sa po opätovnom nainštalovaní ESET Management Agenta na zariadení (pozrite si sekciu Situácia s dvoma agentmi).

•hardvérový odtlačok zariadenia – zmení sa pri klonovaní alebo opätovnom nasadení zariadenia.

Otázka na klonovanie sa zobrazí v prípade, že ESET PROTECT Server deteguje jedno z nasledovného:

•pripájajúci sa klonovaný počítač,

•zmena hardvéru existujúceho zariadenia s nainštalovaným ESET Management Agentom.

|  | Detekcia hardvérového odtlačku nie je podporovaná na nasledujúcich systémoch: •Linux, macOS •Počítače, na ktorých nie je nainštalovaný ESET Management Agent

Kliknite na otázku a vyberte možnosť:

Vyriešiť otázku > Tento počítač sa použije na klonovanie ďalších alebo na vytváranie jeho obrazov:

Možnosť | Akcia | Viac informácií
--- | --- | ---
Vždy porovnať s existujúcim počítačom | Túto možnosť použite v prípade, že: •používate počítač ako master a všetky jeho obrazy by sa mali pripájať k existujúcemu záznamu daného počítača v ESET PROTECT On-Prem, •používate počítač ako master na nastavenie VDI prostredia, počítač sa nachádza vo fonde VDI a očakáva sa, že bude obnovená jeho identita na základe ID hardvérového odtlačku. | Článok databázy znalostí
Vždy vytvoriť nový počítač | Túto možnosť použite v prípade, že tento počítač používate ako master a chcete, aby nástroj ESET PROTECT On-Prem automaticky rozpoznával všetky jeho klony ako nové počítače. Nepoužívajte túto možnosť v rámci VDI prostredí. | Článok databázy znalostí
Vytvoriť nový počítač iba teraz | Počítač je klonovaný iba raz. Vyberte túto možnosť, ak chcete vytvoriť nový počítač pre klonované zariadenie. | Článok databázy znalostí

Vyriešiť otázku > Žiadne počítače nie sú klonované z tohto počítača, jeho hardvér sa však zmenil:

Možnosť | Akcia
--- | ---
Vždy prijať zmeny hardvéru | Použitím tejto možnosti dôjde k permanentnému vypnutiu detekcie hardvéru na danom zariadení. Túto možnosť použite len v prípade, ak sú hlásené neexistujúce zmeny hardvéru.
|  | Túto akciu nie je možné vrátiť späť! Ak vypnete detekciu hardvéru, toto nastavenie sa uloží na agente aj na serveri. Opätovné nasadenie agenta neobnoví vypnutú detekciu hardvéru. Počítače s vypnutou detekciou hardvéru nie sú vhodné pre VDI scenáre v ESET PROTECT On-Prem.
Prijať zmeny hardvéru iba teraz | Vyberte túto možnosť, ak chcete obnoviť hardvérový odtlačok zariadenia. Použite ju po vykonaní zmien v hardvéri klientskeho počítača. Budúce zmeny hardvéru budú znova hlásené.

Kliknutím na Vyriešiť potvrdíte zvolenú možnosť. Otázka na klonovanie sa vyrieši pri ďalšom pripojení klonovaného počítača ku konzole ESET PROTECT On-Prem.

|  | Ak otázku nevyriešite do 30 dní, automaticky sa vyberie možnosť Vytvoriť nový počítač iba teraz.

## Situácia s dvoma agentmi

Ak je ESET Management Agent odinštalovaný (avšak počítač nie je odstránený z Web Console) z klientskeho počítača a následne je znova nainštalovaný, vo Web Console sa budú nachádzať dva rovnaké počítače. Ku konzole ESET PROTECT On-Prem sa však pripája len jeden z nich. Takúto situáciu nie je možné riešiť pomocou dialógového okna Otázky. Daná situácia je zapríčinená nesprávnym odstránením agenta. Jediným riešením je manuálne odstrániť z Web Console ten počítač, ktorý sa nepripája. História a protokoly vytvorené pred preinštalovaním budú následne stratené.

## Používanie úlohy Odstrániť nepripájajúce sa počítače

Ak máte VDI fond počítačov a nevyriešili ste správne otázku (pozrite vyššie), Web Console vytvorí nový počítač po jeho opätovnom načítaní z fondu. Inštancie počítača sa vo Web Console nahromadia a môže nastať nadmerné čerpanie predplatných. Toto neodporúčame riešiť nastavením úlohy na odstránenie nepripájajúcich sa počítačov. Takýto postup by odstránil históriu (protokoly) vymazaných počítačov a tiež by mohlo dôjsť k nadmernému čerpaniu predplatných.

## Prečerpané predplatné

Pri klonovaní klientskeho počítača s nainštalovaným ESET Management a aktivovanou bezpečnostnou aplikáciou ESET môže každé klonované zariadenie čerpať ďalšiu jednotku. Tento proces tak môže spôsobiť nadmerné čerpanie predplatných. V prostrediach VDI použite na aktiváciu aplikácií ESET offline aktivačný súbor a kontaktujte spoločnosť ESET kvôli zmene vášho predplatného.

## Oznámenia pre klonované počítače

Používateľ má na výber tri prednastavené oznámenia pre akcie týkajúce sa klonovania. Pre nastavenie oznámenia prejdite do sekcie Oznámenia v hlavnom menu webovej konzoly.

•Nový počítač bol pripojený po prvýkrát – upozornenie v prípade, že sa počítač po prvýkrát pripojil k vybranej statickej skupine (štandardne je zvolená skupina Všetko).

•Identita počítača obnovená – upozornenie v prípade, že počítač bol identifikovaný na základe hardvéru. Počítač bol klonovaný zo zariadenia označeného ako master alebo iného známeho zdroja.

•Bolo zachytené potenciálne klonovanie počítača alebo zmena hardvéru – upozornenie týkajúce sa významnej zmeny hardvéru alebo klonovania v prípade, že zdrojové zariadenie nemalo v minulosti príznak master.

## Riešenie problémov

Ak máte problémy s klonom VDI, postupujte podľa krokov na vyriešenie problému s VDI.

˄˅