ESET PROTECT On-Prem

Offline | Prejsť do režimu online

ESET PROTECT On-Prem – Obsah

# Overiť dostupnosť aktualizácie aplikácie

Skopírovať odkaz na aktuálny článok Odoslať e‑mailom

Úloha Overiť dostupnosť aktualizácie aplikácie vynúti kontrolu aktualizácií aplikácií ESET (automatické aktualizácie) na spravovaných počítačoch:

|  | Podporované aplikácie ESET: •ESET Endpoint Antivirus/Security for Windows vo verzii 10.1 a novších •ESET Server Security for Microsoft Windows Server vo verzii 11.0 a novších

•Ak je k dispozícii novšia verzia aplikácie ESET, bude stiahnutá.

•Po aktualizácii bezpečnostnej aplikácie ESET sa vyžaduje reštart počítača, ale nie okamžite (reštart nie je vynútený). Správca môže vynútiť aktualizáciu a reštart počítača na diaľku z ESET PROTECT On-Prem Web Console pomocou klientskej úlohy Vypnúť počítač, kde začiarkne políčko Reštart počítača.

•Staršia aplikácia ESET zostáva plne funkčná až do reštartu. K aktualizácii dôjde po ďalšom reštarte počítača.

Vyberte si jednu z nasledujúcich možností vytvorenia novej klientskej úlohy:

•Kliknite na Úlohy > Pridať > Klientska úloha.

•Kliknite na Úlohy, vyberte požadovaný typ úlohy a kliknite na Pridať > Klientska úloha.

•Kliknite na cieľové zariadenie v sekcii Počítače a vyberte Úlohy > Nová úloha.

## Základné

V sekcii Základné vyplňte základné informácie o úlohe, ako napr. Názov a Popis (voliteľné). Kliknite na Vyberte značky pre priradenie značiek.
V roletovom menu Úloha vyberte požadovaný typ úlohy, ktorý chcete vytvoriť a nakonfigurovať. Ak ste pred vytvorením novej úlohy vybrali konkrétny typ úlohy, Úloha je prednastavená na základe vašej predchádzajúcej voľby. Úloha (pozrite si zoznam všetkých úloh) definuje nastavenia a správanie danej úlohy.

## Nastavenia

|  | Pre túto úlohu nie sú dostupné žiadne nastavenia.

## Súhrn

Skontrolujte súhrn nastavení a kliknite na Dokončiť. Vytvorí sa klientska úloha a zobrazí sa malé okno:

•Kliknutím na Vytvoriť spúšťač (odporúčané) nastavíte ciele klientskych úloh (počítače alebo skupiny) a spúšťač.

•Ak kliknete na Zatvoriť, spúšťač môžete vytvoriť neskôr kliknutím na klientsku úlohu a výberom možnosti Spustiť na z roletového menu.

Indikátor priebehu, ikonu stavu a podrobnosti každej vytvorenej úlohy si môžete pozrieť v sekcii Úlohy.

˄˅