ESET PROTECT On-Prem

Offline | Prejsť do režimu online

ESET PROTECT On-Prem – Obsah

# Izolovať počítač od siete

Skopírovať odkaz na aktuálny článok Odoslať e‑mailom

Úloha Izolovať počítač od siete izoluje vybrané počítače od siete a všetky spojenia okrem tých, ktoré sú potrebné pre správne fungovanie aplikácií ESET, budú blokované. Medzi povolené spojenia patria:

•ak počítač získava IP adresu,

•komunikácia ekrn.exe, ESET Management Agenta a ESET Inspect Connectora,

•prihlásenie do domény.

|  | Bezpečnostné aplikácie ESET podporujúce izoláciu od siete: •Windows – ESET Endpoint Antivirus/Security a serverové bezpečnostné aplikácie. •macOS – ESET Endpoint Security for macOS vo verzii 8 a novších. •Linux – ESET Endpoint Antivirus for Linux vo verzii 12 a novších, ESET Server Security for Linux vo verzii 12 a novších.

|  | Izolácia od siete pravdepodobne preruší normálnu činnosť počítačov a mali by ste ju používať len v núdzových prípadoch (napr., ak je na spravovanom počítači zistený vážny bezpečnostný problém). Izoláciu môžete ukončiť prostredníctvom klientskej úlohy.

|  | Nastavenie vylúčení z izolácie od siete prostredníctvom politiky Pomocou politiky môžete povoliť konkrétnu komunikáciu a obísť tak izoláciu od siete: 1. Prejdite do sekcie Politiky > Pridať Nastavenia > vyberte ESET Endpoint for Windows. 2. Kliknite na Ochrana > Ochrana sieťového pripojenia a následne na možnosť Upraviť vedľa nastavenia Vlastné vylúčenia pre izoláciu od siete (klientska úloha). Toto nastavenie je dostupné len pre ESET Endpoint Antivirus/Security for Windows vo verzii 12.0 a novších. 3. Na pridanie vlastného vylúčenia kliknite na tlačidlo Pridať: •Popis – zadajte popis vylúčenia. •Vzdialená IP adresa – zadajte jednu IP adresu, ktorá má byť povolená (vylúčená z izolácie). •Cieľový port – zadajte port, cez ktorý môže zadefinovaná IP adresa komunikovať. Ak toto pole zostane prázdne, komunikácia bude povolená cez akýkoľvek port alebo protokol. Povolená komunikácia je obojsmerná. 4.Uložte nastavenia, priraďte politiku k vybraným počítačom s podporovanou bezpečnostnou aplikáciou ESET a kliknite na Dokončiť.

Vyberte si jednu z nasledujúcich možností vytvorenia novej klientskej úlohy:

•Kliknite na Úlohy > Pridať > Klientska úloha.

•Kliknite na Úlohy, vyberte požadovaný typ úlohy a kliknite na Pridať > Klientska úloha.

•Kliknite na cieľové zariadenie v sekcii Počítače a vyberte Úlohy > Nová úloha.

## Základné

V sekcii Základné vyplňte základné informácie o úlohe, ako napr. Názov a Popis (voliteľné). Kliknite na Vyberte značky pre priradenie značiek.
V roletovom menu Úloha vyberte požadovaný typ úlohy, ktorý chcete vytvoriť a nakonfigurovať. Ak ste pred vytvorením novej úlohy vybrali konkrétny typ úlohy, Úloha je prednastavená na základe vašej predchádzajúcej voľby. Úloha (pozrite si zoznam všetkých úloh) definuje nastavenia a správanie danej úlohy.

|  | Pre túto úlohu nie sú dostupné žiadne nastavenia.

## Súhrn

Skontrolujte súhrn nastavení a kliknite na Dokončiť. Vytvorí sa klientska úloha a zobrazí sa malé okno:

•Kliknutím na Vytvoriť spúšťač (odporúčané) nastavíte ciele klientskych úloh (počítače alebo skupiny) a spúšťač.

•Ak kliknete na Zatvoriť, spúšťač môžete vytvoriť neskôr kliknutím na klientsku úlohu a výberom možnosti Spustiť na z roletového menu.

Indikátor priebehu, ikonu stavu a podrobnosti každej vytvorenej úlohy si môžete pozrieť v sekcii Úlohy.

˄˅