ESET PROTECT On-Prem

Offline | Prejsť do režimu online

ESET PROTECT On-Prem – Obsah

# Riešenie problémov – Web Console

Skopírovať odkaz na aktuálny článok Odoslať e‑mailom

V tabuľke nižšie nájdete prehľad najčastejších problémov týkajúcich sa prihlasovania do Web Console a čo tieto problémy znamenajú, ako aj niektoré ďalšie kroky, ktoré môžete vykonať na odstránenie konkrétneho problému:

Chybové hlásenie | Možná príčina
--- | ---
Nepodarilo sa prihlásiť: Neplatné používateľské meno alebo heslo | •Skontrolujte, či ste správne zadali svoje používateľské meno a heslo. Heslo do ESET PROTECTWeb Console môžete obnoviť.
|  | Heslo musí obsahovať aspoň 14 znakov z troch kategórií: malé písmená, veľké písmená, číslice alebo špeciálne znaky. Odporúčame používať heslo, ktoré nemá menej ako 17 znakov.
•Chybové hlásenie sa zobrazí vtedy, keď sa používateľ vypnutý správcom pokúsi prihlásiť.
Nepodarilo sa prihlásiť: Pripojenie zlyhalo so stavom „Nepripojený“ | Skontrolujte, či je spustený ESET PROTECT Server a vaša služba databázy. Podrobné pokyny nájdete v našom článku Databázy znalostí.
Nepodarilo sa prihlásiť: Používateľ bol zablokovaný. Skúste to znova neskôr, prosím. | Po 10 neúspešných pokusoch o prihlásenie z rovnakej IP adresy (napríklad použitím nesprávnych prihlasovacích údajov) bude ďalší prístup z tejto IP adresy dočasne zablokovaný. Po 10 minútach sa pokúste prihlásiť znova pomocou správnych prihlasovacích údajov.
Nepodarilo sa prihlásiť: Chyba komunikácie | Overte, či je spustená služba ESET PROTECT Server a či je spustená a správne beží aj služba Apache Tomcat. Prezrite si protokoly pre Apache Tomcat. Viac informácií o tejto téme nájdete v našom článku Databázy znalostí.
Nepodarilo sa prihlásiť: Pripojeniu vypršal časový limit | Skontrolujte sieťové pripojenie a nastavenia firewallu a uistite sa, že rozhranie ESET PROTECT Web Console dokáže nadviazať spojenie s ESET PROTECT Serverom. ESET PROTECT Server môže byť preťažený – skúste ho reštartovať. Tento problém sa môže vyskytnúť aj pri používaní rôznych verzií ESET PROTECT Web Console a ESET PROTECT Servera.
Nepodarilo sa prihlásiť: Používateľ nemá priradený žiadny súbor povolení | Používateľ nemá pridelené žiadne prístupové práva. Prihláste sa ako správca a upravte účet používateľa tak, aby mal priradený aspoň jeden súbor povolení.
Nepodarilo sa prihlásiť: Chyba parsovania odpovede | Vaša verzia rozhrania Web Console a ESET PROTECT Servera nie sú kompatibilné. Môže sa to stať počas aktualizácie súčastí alebo po nej. Ak problém pretrváva, manuálne nasaďte správnu verziu Web Console.
Používate nezašifrované pripojenie! Prosím, nastavte protokol na webovom serveri na HTTPS. | Z bezpečnostných dôvodov odporúčame nastaviť ESET PROTECT Web Console na používanie protokolu HTTPS.
JavaScript je vypnutý. Povoľte, prosím, JavaScript vo svojom prehliadači. | Povoľte JavaScript alebo aktualizujte svoj webový prehliadač.
SEC_ERROR_INADEQUATE_KEY_USAGE (iba Mozilla Firefox). | Mozilla Firefox má poškodené úložisko certifikátov.

Chyba | Možná príčina
--- | ---
Nezobrazuje sa prihlasovacie okno alebo sa nepretržite načítava. | •Reštartujte službu ESET PROTECT On-Prem Server. Keď bude služba ESET PROTECT On-Prem Server opäť funkčná, reštartujte službu Apache Tomcat. Potom sa prihlasovacia obrazovka ESET PROTECT Web Console úspešne načíta. Prečítajte si tiež náš článok Databázy znalostí. •Ak služba Apache Tomcat nedokáže extrahovať obsah zo súboru era_x64.war a rozhranie Web Console nie je prístupné, postupujte podľa krokov uvedených v našom článku Databázy znalostí.
V kontextovom menu a menu Rýchle odkazy v ESET PROTECT Web Console chýba text. | Tento problém môže byť spôsobený rozšírením prehliadača blokujúcim reklamy. Ak ho chcete vyriešiť, vypnite rozšírenie prehliadača na blokovanie reklám pre stránku ESET PROTECT Web Console.
Po prihlásení sa rozhranie Web Console nezobrazuje správne (chýbajú prvky atď.). | Uistite sa, že používate podporovaný webový prehliadač.
Po prihlásení sa nenačítajú niektoré obrazovky rozhrania Web Console. | Ak sa niektoré obrazovky ESET PROTECT Web Console (napr. Počítače) nenačítajú, otvorte súbor Tomcat9w.exe nachádzajúci sa v priečinku C:\Program Files\Apache Software Foundation\[Tomcat]\. •Na karte General kliknite na Stop na zastavenie služby Apache Tomcat. •Vyberte kartu Java a v rámci možnosti Java Options pridajte nasledujúci kód: -Duser.country=US -Duser.language=en •Na karte General kliknite na Start, čím spustíte službu Apache Tomcat.
Načítanie rozhrania Web Console trvá dlho. Pri načítaní veľkého počtu objektov konzola spadne. | Web Console vyžaduje dodatočnú pamäť na spracovanie veľkých súborov objektov. V rozhraní Web Console nájdete nastavenia pre veľké podniky.
Niektoré obrazovky sa v rozhraní Web Console nenačítavajú správne a zobrazuje sa chyba. Napríklad pri úprave politiky sa zobrazí chybové hlásenie: „ERROR WHILE INITIALIZING CONFIGURATION EDITOR.: (TYPEERROR) : ((INTERMEDIATE VALUE)(INTERMEDIATE VALUE) , K).INITCONFIGEDITOR IS NOT A FUNCTION“ | Tento problém nastáva, ak používate reverzné proxy, ktoré zabraňuje načítaniu niektorých modulov Web Console. URL reťazce pre jednotlivé moduly Web Console (načítané v službe Apache Tomcat) sa môžu dynamicky meniť (napríklad reťazec po era/webconsole/configEngine/ v era/webconsole/configEngine/02645EFC6ABCDE2B449042FB8S63FD3/v0.0/css/001_ce.ltr.css)). Aby ste problém vyriešili, uistite sa, že máte správne nastavené reverzné proxy.
Pri importe veľkého súboru (nad 20 MB – napr. politiky) proces zlyhá. | Limit veľkosti súboru pre Web Console je 20 MB. Môžete ho zmeniť úpravou súboru EraWebServerConfig.properties, ktorý sa nachádza v priečinku [Tomcat folder]\webapps\era\WEB-INF\classes\sk\eset\era\g2webconsole\server\modules\config\. Zmeňte limit file_size_limit=20 na vyššiu hodnotu – maximálna hodnota je však 250.

|  | • Po aktualizácii ESET PROTECT On-Prem odporúčame, aby ste pred prihlásením do novej verzie Web Console vymazali vyrovnávaciu pamäť webového prehliadača a súbory cookie. •Keďže Web Console používa zabezpečený protokol (HTTPS), vo webovom prehliadači sa môže zobraziť správa o bezpečnostnom certifikáte alebo nedôveryhodnom pripojení (presné znenie správy závisí od používaného prehliadača). Dôvodom je, že prehliadač chce overiť identitu stránky, na ktorú sa pokúšate vstúpiť. Kliknite na Rozšírené > Prejsť na stránky [adresa] (nebezpečné) (Chrome/Edge) alebo Rozšírené > Rozumiem riziku a chcem pokračovať (Firefox), čím povolíte prístup k ESET PROTECT Web Console. Platí to len v prípade, keď sa snažíte otvoriť URL adresu pre ESET PROTECT Web Console. Viac informácií o nastavení pripojenia HTTPS/SSL nájdete v našom článku Databázy znalostí.

˄˅