ESET PROTECT On-Prem

Offline | Prejsť do režimu online

ESET PROTECT On-Prem – Obsah

# Vytvorenie novej dynamickej skupiny

Skopírovať odkaz na aktuálny článok Odoslať e‑mailom

Pre vytvorenie novej dynamickej skupiny postupujte podľa nasledujúcich krokov:

1.Kliknite na Počítače, vyberte ikonu vedľa ktorejkoľvek skupiny a zvoľte možnosť Nová dynamická skupina. Zobrazí sa okno sprievodcu vytvorením dynamickej skupiny.

2.Do príslušných polí zadajte názov a popis novej šablóny.

3.Na zmenu nadradenej skupiny kliknite na názov aktuálnej nadradenej skupiny a vyberte požadovanú nadradenú skupinu zo stromovej štruktúry.

4.Vyberte šablónu dynamickej skupiny. Každá dynamická skupina je vytvorená zo šablóny, ktorá definuje, ako skupina filtruje klientske počítače. Z jednej šablóny môže byť vytvorený neobmedzený počet dynamických skupín.

|  | Šablóna je statický objekt uložený v statickej skupine. Na to, aby mali používatelia prístup k šablónam, musia mať pridelené príslušné povolenia. Na prácu so šablónami dynamických skupín potrebuje používateľ príslušné prístupové práva. Všetky prednastavené šablóny sú umiestnené v statickej skupine Všetko a sú štandardne dostupné len pre správcu. Ostatným používateľom musia byť pridelené dodatočné povolenia. V dôsledku toho sa môže stať, že používatelia nebudú vidieť predvolené šablóny. Šablóny je možné presunúť do skupiny, ku ktorej má konkrétny používateľ pridelené prístupové práva. Duplikovanie šablóny je možné len v prípade, že používateľovi boli pridelené povolenia na použitie (v rámci kategórie povolení s názvom Šablóny dynamickej skupiny) pre skupinu, v ktorej je umiestnená pôvodná šablóna, a taktiež povolenia na zápis pre domácu skupinu daného používateľa (do ktorej bude umiestnená kópia pôvodnej šablóny). Pozrite si príklad duplikácie objektu.

•Vybrať – ak chcete vytvoriť skupinu na základe predvolenej šablóny alebo šablóny, ktorú ste už vytvorili, vyberte požadovanú šablónu zo zoznamu.

•Vytvoriť – ak ste ešte nevytvorili žiadnu šablónu a predvolené šablóny vám nevyhovujú, postupujte podľa príslušných pokynov na vytvorenie novej šablóny.

Príklady vytvárania nových dynamických skupín na základe šablón s pravidlami nájdete v tejto kapitole.

5.Kliknite na Dokončiť. Nová skupina sa zobrazí pod nadradenou skupinou.

˄˅