ESET PROTECT On-Prem

Offline | Prejsť do režimu online

ESET PROTECT On-Prem – Obsah

# Najčastejšie otázky

Skopírovať odkaz na aktuálny článok Odoslať e‑mailom

•Ako vyriešiť chybu Nepodarilo sa prihlásiť: pripojenie zlyhalo so stavom „Nepripojený“?

•Na čo slúži skupina „Stratené a nájdené“?

•Ako vytvorím dvojitý aktualizačný profil?

•Ako obnovím informácie na konkrétnej stránke alebo v sekcii bez toho, aby som obnovil celé okno/kartu prehliadača?

•Ako spustiť tichú inštaláciu ESET Management Agenta?

•RD Sensor nedetegoval všetky klientske zariadenia v sieti.

•Ako vynulujem počet aktívnych detekcií zobrazených v ESET PROTECT On-Prem po vykonaní liečenia detekcií?

•Je možné pre interval pripojenia ESET Management Agenta k Serveru použiť CRON výraz?

•Ako vytvorím novú dynamickú skupinu pre automatické nasadenie?

•Aký formát súboru sa vyžaduje na importovanie zoznamu počítačov do konzoly ESET PROTECT On-Prem?

•Ktoré certifikáty tretích strán môžu byť použité na podpísanie certifikátov ESET PROTECT?

•Ako resetujem heslo správcu pre Web Console (heslo bolo nastavené pri inštalácii)?

•Ako postupovať v prípade, že RD Sensor nedeteguje žiadne zariadenia v sieti?

•Prečo sa v okne Šablóny dynamických skupín nezobrazujú žiadne položky?

•Prečo sa v sekcii Riadiaci panel nezobrazujú žiadne informácie?

•Ako môžem aktualizovať svoju bezpečnostnú aplikáciu ESET?

•Ako môžem zmeniť príponu adresy Web Console?

•Import súborov vo Web Console zlyháva pri all‑in‑one inštaláciách so službou Apache Tomcat verzie 9.0.105 alebo staršej

## Ako vyriešiť chybu Nepodarilo sa prihlásiť: pripojenie zlyhalo so stavom „Nepripojený“?

Uistite sa, že služba ESET PROTECT Server (prípadne Microsoft SQL Server) je spustená. Ak nie, spustite ju. Ak je služba spustená, reštartujte ju, obnovte Web Console a skúste sa znova prihlásiť. Viac informácií nájdete v kapitole Riešenie problémov s prihlásením.

## Na čo slúži skupina „Stratené a nájdené“?

Počítače, ktoré sa pripájajú na ESET PROTECT Server, ale nie sú zaradené v žiadnej statickej skupine, sa automaticky zobrazia v skupine Stratené a nájdené. S touto skupinou a počítačmi v nej môžete pracovať tak, ako s ktoroukoľvek inou statickou skupinou. Túto skupinu je možné premenovať alebo presunúť do inej skupiny, avšak nie je možné ju odstrániť.

## Ako vytvorím dvojitý aktualizačný profil?

Podrobný postup nájdete v tomto článku Databázy znalostí spoločnosti ESET.

## Ako obnovím informácie na konkrétnej stránke alebo v sekcii bez toho, aby som obnovil celé okno/kartu prehliadača?

Kliknite na možnosť Obnoviť v kontextovom menu v pravom hornom rohu danej sekcie stránky.

## Ako spustiť tichú inštaláciu ESET Management Agenta?

Tichú inštaláciu možno vykonať s využitím týchto metód:

•GPO alebo SCCM skript

•Úloha nasadenia agenta

•ESET Remote Deployment Tool

## RD Sensor nedetegoval všetky klientske zariadenia v sieti.

RD Sensor načúva v sieti pasívne. Ak počítač nekomunikuje, nemôže byť zachytený pomocou nástroja RD Sensor. Skontrolujte nastavenia DNS a uistite sa, že nenastala chyba v DNS lookup, ktorá by bránila komunikácii.

|  | ESET Rogue Detection (RD) Sensor už nebude podporovaný (v budúcnosti nebude aktualizovaný). Niektoré jeho funkcie nemusia fungovať správne. Konfiguráciu tohto nástroja už nemožno spravovať prostredníctvom politiky.

## Ako vynulujem počet aktívnych detekcií zobrazených v ESET PROTECT On-Prem po vykonaní liečenia detekcií?

Pre vynulovanie počtu aktívnych detekcií je potrebné cez ESET PROTECT On-Prem na cieľovom počítači spustiť hĺbkovú kontrolu. Ak ste liečenie detekcie vykonali manuálne, môžete ju označiť za vyriešenú.

## Je možné pre interval pripojenia ESET Management Agenta k Serveru použiť CRON výraz?

Áno, parameter P_REPLICATION_INTERVAL prijíma hodnoty zadefinované prostredníctvom CRON výrazu.

Štandardný výraz „R R/20 * * * ? *“ znamená pripájanie v náhodnej sekunde (R=0-60) každých 20 minút (napríklad 3, 23, 43 alebo 17, 37, 57). Použitie náhodných hodnôt zabezpečí vyvažovanie záťaže, keďže sa každý ESET Management Agent bude pripájať na server v rozdielnom čase. Ak je použitý presný CRON výraz, napríklad „0 * * * * ? *“, všetky agenty s týmto nastavením sa budú na server pripájať v rovnakom čase (každú minútu v čase :00), čo môže spôsobiť vyťaženie siete a servera v danom čase. Viac informácií nájdete v kapitole CRON výraz.

## Ako vytvorím novú dynamickú skupinu pre automatické nasadenie?

Podrobný postup nájdete v tomto článku databázy znalostí.

## Aký formát súboru sa vyžaduje na importovanie zoznamu počítačov do konzoly ESET PROTECT On-Prem?

Súbor s nasledujúcimi riadkami:

All\Group1\GroupN\Computer1
All\Group1\GroupM\ComputerX

All (Všetko) je požadovaný názov koreňovej skupiny.

## Ktoré certifikáty tretích strán môžu byť použité na podpísanie certifikátov ESET PROTECT?

Na podpísanie certifikátov je možné použiť len certifikačné autority (alebo sprostredkujúce certifikačné autority) s kľúčovým príznakom 'keyCertSign' a obmedzením 'keyUsage'. Takúto certifikačnú autoritu môžete použiť aj na podpisovanie iných certifikátov.

## Ako resetujem heslo správcu pre Web Console (heslo bolo nastavené pri inštalácii)?

### Windows

Zmena tohto hesla je možná pri opätovnom spustení inštalátora a zvolení možnosti Opraviť. Môže sa vyžadovať aj heslo k databáze ESET PROTECT, ak ste pri jej vytváraní nepoužili Windows Authentication. Viac informácií nájdete v tomto článku databázy znalostí.

|  | •Pri vykonávaní opráv je potrebné zvýšiť pozornosť, pretože niektoré opravy môžu viesť k vymazaniu uložených údajov. •Obnova hesla deaktivuje dvojúrovňové overovanie. •Heslo musí obsahovať aspoň 14 znakov z troch kategórií: malé písmená, veľké písmená, číslice alebo špeciálne znaky. Odporúčame používať heslo, ktoré nemá menej ako 17 znakov.

### Linux

Ak je v ESET PROTECT On-Prem ďalší používateľský účet s dostatočnými oprávneniami, mali by ste byť schopný cez tento účet vynulovať a znovu nastaviť heslo správcovského účtu. Ak je účet správcu jediným účtom v systéme (ako je to po inštalácii), heslo nie je možné resetovať. Viac informácií nájdete v tomto článku databázy znalostí.

|  | Heslo musí obsahovať aspoň 14 znakov z troch kategórií: malé písmená, veľké písmená, číslice alebo špeciálne znaky. Odporúčame používať heslo, ktoré nemá menej ako 17 znakov.

## Ako postupovať v prípade, že RD Sensor nedeteguje žiadne zariadenia v sieti?

Ak je váš operačný systém zachytený ako sieťové zariadenie, nástroj RD Sensor ho nenahlási do ESET PROTECT On-Prem ako počítač. Sieťové zariadenia (tlačiareň, router) sú odfiltrované. RD Sensor bol kompilovaný s knižnicou libpcap version 1.3.0, uistite sa teda, že máte v systéme nainštalovanú túto verziu. Uistite sa, že je táto verzia nainštalovaná na vašom počítači. Ak je RD Sensor nainštalovaný na virtuálnom počítači, je nutné sieťový adaptér nastaviť do režimu Bridged. Ak sú tieto požiadavky splnené a chyba pretrváva, spustite nástroj nmap na detegovanie operačných systémov (http://nmap.org/book/osdetect-usage.html), aby ste zistili, či je možné detegovať operačný systém na vašom počítači.

## Prečo sa v okne Šablóny dynamických skupín nezobrazujú žiadne položky?

Daný používateľ pravdepodobne nemá pridelené príslušné povolenia. Používatelia môžu šablóny dynamických skupín vidieť len v prípade, že sú zahrnuté v statickej skupine, v ktorej má používateľ pridelené povolenia aspoň na čítanie pre Šablóny dynamických skupín.

## Prečo sa v sekcii Riadiaci panel nezobrazujú žiadne informácie?

Používatelia pravdepodobne nemajú pridelené dostatočné povolenia. Používateľom sa príslušné informácie zobrazia len za predpokladu, že majú povolenie na prístup k Počítačom a Riadiacemu panelu. Pozrite si tento príklad vytvorenia a pridelenia súboru povolení.

## Ako môžem aktualizovať svoju bezpečnostnú aplikáciu ESET?

Na aktualizáciu bezpečnostných aplikácií ESET je potrebné použiť úlohu Inštalácia softvéru a vybrať aplikáciu, ktorá bude aktualizovaná.

## Ako môžem zmeniť príponu adresy Web Console?

Ak je vaša Web Console adresa napr. 10.1.0.5/era a chcete zmeniť príponu era, nikdy nemeňte názov samotného priečinka. Zmena adresy sa neodporúča, ak je to však nutné, vytvorte odkaz s odlišným názvom v priečinku webapps.

Napríklad v systéme Linux alebo vo virtuálnom zariadení môžete použiť nasledujúci príkaz:
ln -sf /var/lib/tomcat/webapps/era/ /var/lib/tomcat/webapps/protect

Po spustení tohto príkazu v termináli bude vaše rozhranie Web Console dostupné tiež na adrese 10.1.0.5/protect (IP adresu nahraďte vlastnou).

## Import súborov vo Web Console zlyháva pri all‑in‑one inštaláciách so službou Apache Tomcat verzie 9.0.105 alebo staršej

Na vyriešenie problému je potrebné aktualizovať upgrade Apache Tomcat na verziu 9.0.106 a novšiu.

˄˅