ESET PROTECT On-Prem

Offline | Prejsť do režimu online

ESET PROTECT On-Prem – Obsah

# Spustenie príkazu

Skopírovať odkaz na aktuálny článok Odoslať e‑mailom

Pomocou úlohy Spustiť príkaz spustíte na klientskych počítačoch konkrétne príkazy. Správca môže určiť príkazy, ktoré budú spustené.

|  | Na spustenie príkazu je potrebné zapnúť dvojúrovňové overovanie (2FA).

Vyberte si jednu z nasledujúcich možností vytvorenia novej klientskej úlohy:

•Kliknite na Úlohy > Pridať > Klientska úloha.

•Kliknite na Úlohy, vyberte požadovaný typ úlohy a kliknite na Pridať > Klientska úloha.

•Kliknite na cieľové zariadenie v sekcii Počítače a vyberte Úlohy > Nová úloha.

|  | Príkazy sú vykonávané bez prístupu k prostrediu pracovnej plochy. Z tohto dôvodu môže zlyhať spúšťanie príkazov, ktoré potrebujú prístup k grafickému používateľskému rozhraniu aplikácie.

V rámci úlohy Spustiť príkaz môžete použiť ecmd príkazy. Viac informácií nájdete v nasledujúcom článku databázy znalostí.

Operačný systém | Príkaz bude spustený pod používateľom/účtom | Predvolený pracovný adresár | Dostupné sieťové umiestnenia | Príkaz bude spustený v
--- | --- | --- | --- | ---
Windows | Local System | C:\Windows\Temp | Iba umiestnenia v aktuálnej doméne, dostupné pre účet Local System | Príkazový riadok (cmd.exe)
Linux alebo macOS | root | /tmp | Iba ak je umiestnenie pripojené a dostupné pre root používateľa | Konzola

## Základné

V sekcii Základné vyplňte základné informácie o úlohe, ako napr. Názov a Popis (voliteľné). Kliknite na Vyberte značky pre priradenie značiek.
V roletovom menu Úloha vyberte požadovaný typ úlohy, ktorý chcete vytvoriť a nakonfigurovať. Ak ste pred vytvorením novej úlohy vybrali konkrétny typ úlohy, Úloha je prednastavená na základe vašej predchádzajúcej voľby. Úloha (pozrite si zoznam všetkých úloh) definuje nastavenia a správanie danej úlohy.

## Nastavenia

•Príkazový riadok na spustenie – zadajte príkaz, ktorý chcete spustiť na klientskom počítači.

•Pracovný adresár – zadajte adresár, v ktorom chcete daný príkaz spustiť. Pracovný adresár je obmedzený na 1 024 znakov.

|  | Môžete zadať príkaz, ktorého dĺžka je viac ako jeden riadok. Obmedzenia týkajúce sa maximálnej dĺžky príkazov: •Web Console dokáže spracovať maximálne 65 536 znakov. Ak skopírujete a vložíte dlhší príkaz, koniec príkazu bude potichu odseknutý. •Linux a macOS dokážu spracovať celú dĺžku príkazu. Na systéme Windows platí obmedzenie na maximálne 8191 znakov.

|  | •Pre spustenie lokálneho skriptu nachádzajúceho sa na kliente v umiestnení C:\Users\user\script.bat postupujte podľa nasledujúcich krokov: 1. Vytvorte novú klientsku úlohu a vyberte možnosť Spustiť príkaz. 2. V sekcii Nastavenia zadajte: Príkazový riadok na spustenie: call script.bat Pracovný adresár: C:\Users\user 3.Kliknite na Dokončiť, vytvorte spúšťač a vyberte cieľové klienty. •Pre spustenie viacriadkového príkazu na vzdialený reštart služby Windows (nahraďte service_name názvom služby, napr. wuauserv pre službu Windows Update): net stop service_name net start service_name

## Súhrn

Skontrolujte súhrn nastavení a kliknite na Dokončiť. Vytvorí sa klientska úloha a zobrazí sa malé okno:

•Kliknutím na Vytvoriť spúšťač (odporúčané) nastavíte ciele klientskych úloh (počítače alebo skupiny) a spúšťač.

•Ak kliknete na Zatvoriť, spúšťač môžete vytvoriť neskôr kliknutím na klientsku úlohu a výberom možnosti Spustiť na z roletového menu.

Indikátor priebehu, ikonu stavu a podrobnosti každej vytvorenej úlohy si môžete pozrieť v sekcii Úlohy.

## Preskúmajte výstup úlohy Spustiť príkaz

1.Kliknite na Úlohy > požadovaná úloha > Zobraziť podrobnosti > karta Vykonania, označte riadok v tabuľke > História.

2.Stĺpec Správa sledovania obsahuje prvých 255 znakov z celého výstupu úlohy Spustiť príkaz. Môžete vytvárať reporty a spracovávať tieto dáta z viacerých počítačov. Podrobnejší výstup si môžete stiahnuť ako protokol nástroja Log Collector v sekcii PočítačPodrobnosti > Protokoly > Log Collector.

˄˅