ESET PROTECT On-Prem

Offline | Prejsť do režimu online

ESET PROTECT On-Prem – Obsah

# Ukážkové scenáre nasadenia ESET Management Agenta na ciele nepripojené k doméne

Skopírovať odkaz na aktuálny článok Odoslať e‑mailom

Pokyny uvedené nižšie pokrývajú nasledujúce scenáre:

•Nasadenie zo zariadenia ESET PROTECT Server alebo z ESET PROTECT Servera bežiaceho na systéme Linux na cieľové počítače so systémom Windows nepripojené k doméne.

•Nasadenie z ESET PROTECT Servera bežiaceho na Windows serveri nepripojenom k doméne na cieľové počítače so systémom Windows nepripojené k doméne.

## Prerekvizity:

•Rovnaká lokálna sieť.

•Funkčné názvy FQDN, napr. desktop-win11.test.local sa viaže k 192.168.1.20 a naopak.

•Čistá inštalácia operačného systému z MSDN s predvolenými nastaveniami.

## Ciele:

Windows 11 Enterprise

1.Vytvorte používateľa s heslom, ktorý bude členom skupiny správcov, napr. Admin.

a. Otvorte Microsoft Management Console kliknutím na Spustiť v ponuke Štart, zadaním príkazu mmc a následným stlačením tlačidla OK.

b.Kliknutím na Súbor > Pridať alebo odstrániť modul pridajte modul Lokálni používatelia a skupiny. Do priečinka Používatelia pridajte nového používateľa a vyplňte požadované informácie do príslušných polí (nezabudnite zadať heslo). V sekcii Skupiny otvorte Vlastnosti skupiny Administrators a kliknutím na tlačidlo Pridať pridajte novovytvoreného používateľa do skupiny. V rámci možnosti Zadajte názvy objektov, ktoré chcete vybrať vyplňte prihlasovacie údaje novovytvoreného používateľa a overte ich kliknutím na tlačidlo Skontrolovať názvy.

2.V Centre sietí a zdieľania zmeňte nastavenie siete z Verejnej siete na Súkromnú sieť kliknutím na možnosť Verejná sieť naboku sekcie Zobrazenie aktívnych sietí.

3.Pre Súkromnú sieť vypnite Windows Firewall – kliknite na Zapnúť alebo vypnúť bránu Windows Firewall a zvoľte možnosť Vypnúť bránu Windows Firewall v nastaveniach Domácej alebo Pracovnej siete.

4.V Centre sietí a zdieľania kliknite na Zmeniť rozšírené nastavenie zdieľania a skontrolujte, či je pre Súkromnú sieť povolené Zdieľanie súborov a tlačiarní.

5.Vypnite obmedzenia vzdialenej kontroly používateľských účtov (UAC):

a. Kliknutím na Spustiť z ponuky Štart a zadaním príkazu regedit otvorte Editor databázy Registry. Prejdite do HKEY_LOCAL_MACHINE\SOFTWARE\Microsoft\Windows\CurrentVersion\Policies\System

b. V súbore System vytvorte novú hodnotu DWORD s názvom LocalAccountTokenFilterPolicy.

c.Otvorte vytvorený súbor a nastavte hodnotu na 1.

## ESET PROTECT Web Console:

V ESET PROTECT Web Console vytvorte novú serverovú úlohu na nasadenie agentov:

1. Ciele – vyberte cieľové počítače so systémom Windows.

2. Názov hostiteľa servera (voliteľné) – zadajte názov FQDN alebo IP adresu ESET PROTECT Servera. (Ak chcete zistiť FQDN názov servera, kliknite pravým tlačidlom myši do sekcie Počítač a zvoľte možnosť Vlastnosti. FQDN názov sa zobrazí vedľa popisu Úplný názov počítača).

3. Používateľské meno – zadajte Admin (bez uvádzania názvu domény alebo názvu počítača) a do poľa Heslo zadajte heslo tohto používateľa.

4. Certifikát ESET PROTECT – kliknite na Nebol vybraný žiadny certifikát a vyberte Certifikát agenta.

5.Kliknite na Dokončiť pre spustenie úlohy.

˄˅