ESET PROTECT On-Prem

Offline | Prejsť do režimu online

ESET PROTECT On-Prem – Obsah

# Nastavenia

Skopírovať odkaz na aktuálny článok Odoslať e‑mailom

V tejto časti môžete upraviť nastavenia pre ESET PROTECT Server. Tieto nastavenia sú podobné politikám, uplatňujú sa však priamo na ESET PROTECT Server.

## Pripojenie

Port servera (zmena vyžaduje reštart) – tento port sa používa na spojenie ESET PROTECT Servera s agentmi. Aby sa prejavila zmena tohto nastavenia, je potrebné reštartovať službu ESET PROTECT Server. V prípade zmeny portu môže byť potrebné zmeniť aj nastavenia firewallu.

Port pre Web Console (zmena vyžaduje reštart) – tento port sa používa na spojenie ESET PROTECT Servera s ESET PROTECT Web Console. V prípade zmeny portu môže byť potrebné zmeniť aj nastavenia firewallu.

Pokročilé zabezpečenie (zmena vyžaduje reštart) – toto nastavenie povoľuje pokročilé zabezpečenie sieťovej komunikácie súčastí ESET PROTECT. Pokročilé zabezpečenie je predvolene aktivované.

Certifikát (zmena vyžaduje reštart) – v tejto časti môžete spravovať certifikáty ESET PROTECT Servera. Kliknite na Zmeniť certifikát a vyberte certifikát pre ESET PROTECT Server, ktorý bude váš ESET PROTECT Server používať. Ďalšie informácie nájdete v kapitole Partnerské certifikáty.

|  | Tieto zmeny vyžadujú reštart služby ESET PROTECT Server. Pokyny nájdete v tomto článku Databázy znalostí.

## Aktualizácie

Interval aktualizácie – časový interval, v ktorom budú prijímané aktualizácie. Môžete zvoliť pravidelný interval a upresniť nastavenia, prípadne môžete použiť CRON výraz.

Aktualizačný server – aktualizačný server, z ktorého ESET PROTECT Server prijíma aktualizácie verzií aplikácií ESET a súčastí ESET PROTECT. Ak chcete aktualizovať ESET PROTECT On-Prem 13.0 z mirrora (Mirror Tool), zadajte úplnú adresu aktualizačného priečinka era6 (podľa koreňového umiestnenia vášho servera HTTP). Napríklad:

http://your_server_address/mirror/eset_upd/era6

Typ aktualizácie – vyberte typ aktualizácií modulov, ktoré má ESET PROTECT Server sťahovať. Aktuálne nainštalovanú verziu modulov ESET PROTECT Servera nájdete v sekcii Pomocník > O programe.

Priebežné aktualizácie | Aktualizácie modulov ESET PROTECT Servera sa budú automaticky sťahovať zo servera spoločnosti ESET s najnižšou sieťovou prevádzkou. Ide o predvolené nastavenia.
Predbežné aktualizácie | Tieto aktualizácie prešli dôkladným interným testovaním a budú čoskoro dostupné pre verejnosť. Výhodou povolenia predbežných aktualizácií je, že budete mať prístup k najnovším aktualizáciám modulov ESET PROTECT Servera. Predbežné aktualizácie vám môžu v niektorých prípadoch pomôcť vyriešiť problémy s ESET PROTECT Serverom. Predbežné aktualizácie však nemusia byť vždy dostatočne stabilné a nemali by sa používať na produkčných serveroch, kde sa vyžaduje maximálna dostupnosť a stabilita. Predbežné aktualizácie sú dostupné len v prípade, že pre Aktualizačný server je nastavený parameter AUTOSELECT.

## Pokročilé nastavenia

Nahrávanie súborov z karantény – uveďte cestu k adresáru ESET PROTECT Servera, kde budú uložené exportované súbory z karantény. Uistite sa, že ste zadali cestu k existujúcemu adresáru a na serveri je dostatok voľného miesta.

HTTP Proxy – môžete použiť proxy server na riadenie komunikácie medzi serverom a klientmi. Ak nainštalujete ESET PROTECT On-Prem pomocou all-in-one inštalátora, HTTP proxy bude predvolene povolené. Nastavenia HTTP Proxy sa neuplatňujú na komunikáciu so servermi dvojúrovňového overovania.

Pokyn na prebudenie – ESET PROTECT Server dokáže spustiť okamžitú replikáciu ESET Management Agenta na klientskom počítači prostredníctvom služby EPNS. Je to užitočné, ak nechcete čakať na pravidelný interval pripojenia ESET Management Agenta na ESET PROTECT Server, napríklad ak chcete, aby bola úloha spustená na klientoch okamžite alebo aby bola politika uplatnená ihneď.

Wake-on-LAN – ak chcete odosielať pokyn Wake-on-LAN na jednu alebo viacero IP adries, je potrebné nastaviť rozosielacie adresy.

SMTP server – povoľte používanie SMTP servera na umožnenie odosielania e‑mailových správ z ESET PROTECT Servera (napríklad e‑mailových oznámení alebo reportov). Zadajte podrobnosti o svojom SMTP serveri.

Active Directory – môžete definovať svoje AD nastavenia. ESET PROTECT On-Prem predvolene používa vaše prihlasovacie údaje v rámci úloh súvisiacich so synchronizáciou so službou Active Directory (synchronizácia používateľa, synchronizácia statickej skupiny). Ak sú súvisiace polia v konfigurácii úlohy ponechané prázdne, ESET PROTECT On-Prem použije prednastavené prihlasovacie údaje. Použitím AD používateľa, ktorý má oprávnenia iba na čítanie, nedôjde zo strany ESET PROTECT On-Prem k žiadnym zmenám v štruktúre AD.

Ak používate ESET PROTECT Server na systéme Linux (alebo používate virtuálne zariadenie), musíte mať správne nastavený konfiguračný súbor Kerberos. Kerberos môžete nastaviť tak, aby dochádzalo k synchronizácii s viacerými doménami.

|  | Ak ESET PROTECT Server beží na počítači so systémom Windows pripojenom k doméne, stačí vyplniť iba pole Hostiteľ. Všetky ostatné kroky konfigurácie služby Active Directory môžete preskočiť. Synchronizácia medzi viacerými doménami je možná v prípade, ak je medzi nimi vytvorená dôvera.

•Hostiteľ –Zadajte názov servera alebo IP adresu svojho doménového radiča.

•Prihlasovacie meno –Zadajte prihlasovacie meno pre váš doménový radič v nasledujúcom formáte:

o DOMAIN\username (ESET PROTECT Server bežiaci na systéme Windows)

o username@FULL.DOMAIN.NAME alebo username (ESET PROTECT Server bežiaci na systéme Linux)

|  | Doménu zadajte veľkými písmenami – toto formátovanie je potrebné na správne overovanie požiadaviek odosielaných na Active Directory server.

•Používateľské heslo – zadajte heslo používané na prihlásenie sa do vášho doménového radiča.

•Koreňový kontajner – zadajte úplný identifikátor AD kontajnera, napr. CN=John,CN=Users,DC=Corp. Slúži ako predvolený Rozlišujúci názov. Aby ste sa uistili, že zadávate správnu hodnotu, odporúčame vám ju skopírovať zo serverovej úlohy (po označení poľa Rozlišujúci názov z neho skopírujte hodnotu).

|  | ESET PROTECT Server na systéme Windows predvolene používa šifrovaný protokol LDAPS (LDAP cez SSL) pre všetky pripojenia Active Directory (AD). LDAPS môžete nastaviť aj na virtuálnom zariadení ESET PROTECT. Na úspešné pripojenie AD cez LDAPS je potrebné vykonať nasledujúcu konfiguráciu: 1.Doménový radič musí mať nainštalovaný certifikát počítača. Vystaviť certifikát pre svoj doménový radič môžete vykonaním nasledujúcich krokov: a)Otvorte Server Manager, kliknite na Manage > Add Roles and Features a nainštalujte Active Directory Certificate Services > Certification Authority. V úložisku Trusted Root Certification Authorities sa vytvorí nová certifikačná autorita. b)Kliknite na oznámenie (žltý trojuholník) v konzole Server Manager a následne na Configure Active Directory Certificate Services on the destination server. V časti Role Services vyberte Certification Authority. Konfiguráciu dokončíte kliknutím na Next. c)Kliknite na Štart > zadajte certlm.msc a stlačením klávesu Enter otvorte Certificates Microsoft Management Console > Certificates – Local Computer > Personal > kliknite pravým tlačidlom na prázdne miesto > All Tasks > Request New Certificate > Enroll Domain Controller. d)Skontrolujte, či vydaný certifikát obsahuje FQDN doménového radiča. e)Na ESET PROTECT Serveri importujte vygenerovanú certifikačnú autoritu do úložiska certifikátov (pomocou nástroja certlm.msc) > Local Machine > priečinok Trusted Root Certification Authorities. f)Reštartujte počítač s ESET PROTECT Serverom. 2.V rámci poskytovania nastavení pripojenia AD serveru zadajte FQDN doménového radiča (tak, ako je uvedené v certifikáte doménového radiča) do poľa Server alebo Host. IP adresa už nie je dostačujúca pre LDAPS. Ak chcete povoliť protokol LDAP ako rezervu, označte možnosť Použiť LDAP namiesto Active Directory v rámci synchronizácie statickej skupiny alebo úlohy Synchronizácia používateľa.

Syslog server – v rámci tejto funkcie môžete nastaviť, aby na váš Syslog server boli z ESET PROTECT On-Prem odosielané oznámenia a správy o udalostiach. Taktiež môžete exportovať protokoly z aplikácie ESET na klientskom počítači a odoslať ich na Syslog server.

Statické skupiny – táto funkcia umožňuje automatické párovanie nájdených počítačov s počítačmi, ktoré sa už v statických skupinách nachádzajú. Párovanie funguje na základe názvu hostiteľa nahláseného ESET Management Agentom, a ak mu nemožno dôverovať, malo by byť vypnuté. Ak párovanie zlyhá, počítač bude umiestnený do skupiny Stratené a nájdené.

Repozitár – umiestnenie repozitára, v ktorom sú uložené všetky inštalačné súbory.

|  | •Predvolené umiestnenie ESET Repository je nastavené na hodnotu AUTOSELECT (vedie na http://repository.eset.com/v1). Táto možnosť automaticky vyberie server repozitára s najlepším pripojením podľa zemepisnej polohy (IP adresy) ESET PROTECT Servera (použitím CDN – Content Delivery Network). To znamená, že nie je potrebné meniť nastavenia repozitára. •Prípadne môžete nastaviť repozitár, ktorý používa iba servery ESET: http://repositorynocdn.eset.com/v1 •Nikdy nepoužívajte IP adresu na prístup k repozitáru ESET. •Je možné vytvoriť a používať offline repozitár.

Zúčastniť sa programu zlepšovania produktov – môžete zapnúť alebo vypnúť možnosť zasielania správ o zlyhaní programu a anonymných telemetrických údajov (verzia a typ operačného systému, verzia aplikácie ESET a ďalšie informácie súvisiace s aplikáciou) spoločnosti ESET.

Zaznamenávať protokoly od úrovne – môžete nastaviť úroveň podrobnosti protokolov, čím určíte úroveň informácií, ktoré budú zhromažďované a zapisované do protokolov – od úrovne Sledovanie (informačné) až po Závažné (najdôležitejšie, kritické informácie).

Najnovšie protokoly ESET PROTECT Servera nájdete tu:

•Windows: C:\ProgramData\ESET\RemoteAdministrator\Server\EraServerApplicationData\Logs

•Linux: /var/log/eset/RemoteAdministrator/Server/

Môžete nastaviť exportovanie protokolov do Syslogu.

Údržba databázy – môžete nastaviť pravidelné čistenie protokolov, aby sa predišlo preťaženiu databázy. Pri údržbe databázy sa automaticky odstránia tieto typy protokolov: protokoly SysInspector, diagnostické protokoly, protokoly, ktoré sa už nezbierajú (protokoly z odstránených zariadení, protokoly z odstránených šablón reportov). Proces údržby databázy sa štandardne spúšťa každú noc o polnoci. Zmeny tohto nastavenia sa prejavia po ďalšej údržbe. Interval čistenia môžete nastaviť pre každý z nasledujúcich typov protokolov:

Typ protokolu | Príklad typu protokolu
--- | ---
Protokoly detekcií | • Antivírus • Blokované súbory • Upozornenia nástroja ESET Inspect • Firewall • HIPS • Webová ochrana (filtrované webové stránky)
Protokoly správy | •Úlohy •Spúšťače •Exportovaná konfigurácia •Registrácia
Protokoly auditu | •Protokol auditu a report Protokol auditu
Protokoly monitorovania | •Správa zariadení •Webová kontrola •Prihlásení používatelia

Diagnostické protokoly sú čistené každý deň. Používateľ nemôže zmeniť interval čistenia.

|  | Počas údržby databázy sú vymazané aj položky v Detekciách, ktoré zodpovedajú protokolom incidentov (bez ohľadu na stav detekcie). Štandardne je interval čistenia protokolov incidentov (a detekcií) nastavený na 6 mesiacov. Interval môžete zmeniť v sekcii Viac > Nastavenia.

## API

### REST API

•Zapnúť REST API – pomocou prepínača zapnete server REST. REST Server beží lokálne na ESET PROTECT Serveri.

•Verejný port (predvolené nastavenie: 9443) – port otvorený pre klientov REST. Zmena portu si vyžaduje reštartovanie ESET PROTECT Servera.

•Certifikát používaný pre verejný port – kliknite na Zmeniť certifikát a vyberte certifikát používaný na komunikáciu medzi klientom REST a serverom REST. Pre server REST odporúčame používať vyhradený certifikát.

|  | Server REST neakceptuje certifikát SHA-1. Uistite sa, že je aktivované Pokročilé zabezpečenie – certifikát musí podporovať SHA-256.

•Interný port (predvolené nastavenie: 2224) – port, ktorý ESET PROTECT Server používa interne na komunikáciu so súčasťou REST API poskytujúcou verejný port. Tento port zmeňte len vtedy, ak to vyžaduje konfigurácia siete. Zmena portu si vyžaduje reštartovanie ESET PROTECT Servera.

|  | •Priraďte používateľom API súbor povolení API. Účet správcu nesmie používať API. •Uistite sa, že sú v lokálnom firewalle otvorené porty API.

## Prispôsobenie

Prispôsobiť používateľské rozhranie – môžete pridať vlastné logo, ktoré bude zobrazené v ESET PROTECT Web Console, v reportoch vygenerovaných na základe serverovej úlohy a v e‑mailových oznámeniach.

| Web Console | Reporty | Oznámenia
--- | --- | --- | ---
Žiadne | Základný dizajn bez použitia vlastného loga | Logo ESET PROTECT On-Prem naboku päty | Logo ESET PROTECT On-Prem naboku hlavičky
Co-branding | Vlastné logo pre Web Console | Vlastné logo v päte reportu – logo ESET PROTECT On-Prem a vaše logo | Vlastné logo v hlavičke oznámenia – logo ESET PROTECT On-Prem a vaše logo
White-labeling (vyžaduje MSP predplatné) | Vlastné logo pre Web Console | Vlastné logo v päte reportu – žiadne logo ESET PROTECT On-Prem, iba vaše logo | Vlastné logo v hlavičke oznámenia, vedľa neho je text Službu zaisťuje ESET PROTECT On-Prem

Logo spoločnosti

•Logo s tmavým pozadím (hlavička Web Console) – logo bude zobrazené v hornom rohu rozhrania Web Console.

•Logo so svetlým pozadím – logo bude zobrazené v hlavičke reportov (v prípade vlastníkov MSP predplatného) alebo v päte reportov (pri použití nastavenia Co-branding) vygenerovaných na základe serverovej úlohy a v hlavičke e-mailových oznámení.

Kliknutím na vyberiete logo. Kliknutím na si stiahnete aktuálne logo. Kliknutím na odstránite aktuálne logo.

Reporty a oznámenia

•Prispôsobiť reporty – túto možnosť zapnite v prípade, ak chcete použiť zvolené logo v reportoch alebo chcete pridať text päty reportu.

•Text v päte reportu – zadajte ľubovoľný text, ktorý bude umiestnený v dolnom rohu reportov vygenerovaných vo formáte PDF.

|  | Vlastné logo nie je možné použiť spoločne s vlastným textom päty správy. Logo je totiž umiestnené na rovnakom mieste ako text päty správy. Ak sa súčasne použije logo aj text päty správy, viditeľné bude iba logo. Pri použití nastavenia White‑labeling bude vlastné logo zobrazené v hornom rohu reportu; menšie logo ESET bude umiestnené v dolnom rohu namiesto textu päty reportu.

Štítky – zapnite možnosť Skryť štítky v hlavnom menu pre všetkých používateľov, čím skryjete štítky v hlavnom menu.

˄˅